Dogme 95

Dogme 95 (po slovensky Dogma 95, vo svete sa často používa dánska podoba) je filmárske hnutie, ktoré v roku 1995 založili (resp. spísali jeho manifest) dánski režiséri Lars von Trier, Thomas Vinterberg, Kristian Levring a Søren Kragh-Jacobsen. Deklarovaným cieľom hnutia je návrat k jednoduchosti filmu, zbavenie sa produkčných úprav a sústredenie sa na postavy a príbeh.

K dosiahnutiu týchto ideálov vytvorili von Trier a Vinterberg desať bodov, ktoré musia filmy spĺňať, nazývané Sľub čistoty (Vow of Chastity):

 Natáčanie musí prebiehať v reále, na mieste deja. Dovážanie rekvizít nie je prípustné. (Pokiaľ je nejaká rekvizita nutná pre príbeh, musí byť zvolené také miesto natáčania, kde sa rekvizita nachádza.)
 Zvuk a obraz nesmú byť nahrávané oddelene. (Nesmie byť používaná hudba, pokiaľ nehrá v natáčanej scéne.)
 Kamera musí byť držaná v ruke. Je povolený akýkoľvek pohyb alebo nehybnosť dosiahnuteľná v ruke. (Film sa nesmie odohrávať tam, kde stojí kamera; kamera musí natáčať tam, kde sa odohráva film.)
 Film musí byť farebný. Špeciálne osvetlenie je neprípustné. (Pokiaľ nedostatok svetla nedovoľuje natáčať, je potrebné scénu vypustiť alebo na kameru pripevniť jednu lampu.)
 Optické efekty a filtre sú zakázané.
 Film nesmie obsahovať povrchnú akciu. (Vraždy, zbrane a pod. sa nesmú vyskytovať.)
 Časový a geografický posun je zakázaný. (Film sa odohráva tu a teraz.)
 Žánrové filmy nie sú akceptovateľné.
 Formát filmu musí byť Academy 35mm, s pomerom strán 4:3 (t. j. nie širokouhlým). (Táto požiadavka bola neskôr zmiernená iba na finálnu kópiu, aby umožnila aj nízkorozpočtové produkcie.)
 Režisér nesmie byť uvedený v titulkoch.

Zoznam filmov Dogme 
 Rodinná oslava (Festen, Dánsko, 1998) (IMDb záznam)
 Idioti (Idioterne, Dánsko, 1998) (IMDb záznam)
 Mifune (Mifunes Sidste Sang, Dánsko, 1999) (IMDb záznam)
 Kráľ je živý (The King is Alive, Dánsko, 2000) (IMDb záznam)
 Lovers (Francúzsko, 1999) (IMDb záznam)
 Julien Donkey-Boy (USA, 1999) (IMDb záznam)
 Interview (Južná Kórea, 2000) (IMDb záznam)
 Fuckland (Argentína, 2000) (IMDb záznam)
 Babylon (Švédsko, 2001) (IMDb záznam)
 Chetzemoka's Curse (USA, 2001) (IMDb záznam)
 Diapason (Taliansko, 2001) (IMDb záznam)
 Taliančina pre začiatočníkov (Italiensk For Begyndere, Dánsko, 2000) (IMDb záznam)
 Amerikana (USA, 2001) (IMDb záznam)
 Joy Ride (Švajčiarsko, 2001) (IMDb záznam)
 Camera (USA, 2000) (IMDb záznam)
 Bad Actors (USA, 2000) (IMDb záznam)
 Reunion (movie) (USA, 2001) (IMDb záznam)
 Et Rigtigt Menneske (Dánsko, 2001) (IMDb záznam)
 Når Nettene Blir Lange (Nórsko, 2000) (IMDb záznam)
 Strass (Belgicko, 2001) (IMDb záznam)
 En Kærlighedstorie (Dánsko, 2001) (IMDb záznam)
 Era Outra Vez (Španielsko, 2000) (IMDb záznam)
 Resin (USA, 2001) (IMDb záznam)
 Security, Colorado (USA, 2001) (IMDb záznam)
 Converging With Angels (USA, 2002) (IMDb záznam)
 The Sparkle Room (USA, 2001) (IMDb záznam)
 Come Now (USA)
 Elsker Dig For Evigt (Dánsko, 2002) (IMDb záznam)
 The Bread Basket (USA, 2002) (IMDb záznam)
 Dias De Boda (Španielsko, 2002) (IMDb záznam)
 El Desenlace (Španielsko, 2004) (IMDb záznam)
 Starý, nový, požičaný a modrý (Se Til Venstre, Der Er En Svensker, Dánsko, 2003) (IMDb záznam)
 Residencia (Čile, 2004) (IMDb záznam)
 Forbrydelser (Dánsko, 2004) (IMDb záznam)
 Cosi x Caso (Taliansko, 2004) (IMDb záznam)
 Amateur Dramatics (Anglicko/Dánsko)
 Gypo (Veľká Británia, 2005) (IMDb záznam)
 Mere Players (USA)
 El ultimo lector (Mexiko)
 Lazy Sunday Afternoons (Anglicko)
 Lonely Child (Kanada)
 DarshaN (USA)
 11:09 (USA)
 Vince Conway (Anglicko)
 Regret Regrets (USA)
 perspective (Anglicko)
 Godinne van die Grondpad (Juhoafrická republika)
 Giles sucks (Luxembursko)
 Michelle, Gilles, Kim (Luxembursko)
 Autobahne (Turecko)

Ďalšie filmy sú uvedené na oficiálnych stránkach hnutia.

Externé odkazy 
 Oficiálne stránky Dogme 95 (anglicky)

Kinematografia